GULF เก็บหุ้น INTUCH เข้าพอร์ต 10% ตามแผน!
GULF เก็บหุ้น INTUCH เข้าพอร์ต 10% ตามแผน!-บอร์ดไฟเขียวตั้งบริษัทย่อยใหม่ "กัลฟ์1" ลุยธุรกิจโซล่าร์ครบวงจร
GULF เก็บหุ้น INTUCH เข้าพอร์ต 10% ตามแผน!-บอร์ดไฟเขียวตั้งบริษัทย่อยใหม่ "กัลฟ์1" ลุยธุรกิจโซล่าร์ครบวงจร
7 ต.ค. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า ตามที่บริษัทได้แจ้งให้ตลาดหลักทรัพย์แห่งประเทศไทยว่าคณะกรรมการบริษัทฯ ได้มีมติอนุมัติให้บริษัทฯ ลงทุนในหุ้นสามัญในบริษัท อินทัช โฮลดิ้งส์ จำกัด (มหาชน) หรือ INTUCH ได้ไม่เกินร้อยละ 10 ของจำนวนหุ้นที่ออกและจำหน่ายแล้วทั้งหมดของ INTUCH ภายในวงเงิน 19,000 ล้านบาท โดยการซื้อขายผ่านตลาดหลักทรัพย์ฯ และ/หรือโดยวิธีอื่นใดตามที่เห็นสมควรภายใต้กฎหมายและหลักเกณฑ์ของส านักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์ฯ ที่เกี่ยวข้องนั้น
ล่าสุดวานนี้ (6 ต.ค.) บริษัทฯ ได้เข้าถือหุ้นสามัญ INTUCH เป็นจำนวน 320,650,943 หุ้น หรือคิดเป็นสัดส่วนร้อยละ 10 ของจำนวนหุ้นที่ออกและจำหน่ายแล้วทั้งหมดของ INTUCH ซึ่งเป็นไปตามมติของที่ประชุมคณะกรรมการบริษัทฯ
สำหรับรายชื่อผู้ถือหุ้น INTUCH 5 อันดับแรก
(ที่มา : ตลท. ภาพรวมข้อมูลผู้ถือหุ้น ณ วันที่ 21/08/2563)
นอกจากนี้ ที่ประชุมคณะกรรมการบริษัทฯ วันที่ 6 ต.ค.2563 มีมติอนุมัติให้ บริษัทฯ จัดตั้งบริษัทย่อย ได้แก่ บริษัท กัลฟ์1 จำกัด ด้วยทุนจดทะเบียน 100,000,000 บาท โดยบริษัทฯ จะถือหุ้นในสัดส่วนร้อยละ 99.99 ของทุนจดทะเบียน ซึ่งบริษัทย่อยนี้จัดตั้งขึ้นเพื่อดำเนินธุรกิจที่เกี่ยวข้องกับธุรกิจพลังงานหมุนเวียนจากแสงอาทิตย์ทุกรูปแบบ เช่น โซล่าร์ฟาร์ม รวมถึงโซล่าร์รูฟท็อป และการให้บริการบำรุงรักษาระบบพลังงานดังกล่าวแบบครบวงจร